钦定古今图书集成/明伦汇编/闺媛典/第315卷 > 皇清四十八 > 章崇德妻孙氏〈妇胡氏孙妇耿氏附〉
## 钦定古今图书集成/明伦汇编/闺媛典/第315卷 > 皇清四十八 > 章崇德妻孙氏〈妇胡氏孙妇耿氏附〉

按《沭阳县志》：“孙氏，诸生章崇德妻。德年二十馀，病亡。子士印尚襁褓，孙食贫抚育。印年二十，为诸生。娶胡氏，不逾年，印夭。胡氏鞠子率性，与姑共朝夕，教性以义方。性年二十三，亦补弟子员。娶耿氏，复早寡守节教子一如孙。胡孙年九十五，胡年七旬，亦老寿。”